EVROPSKA KOMISIJA Bruselj, 20.7.2021 SWD(2021) 715 final DELOVNI DOKUMENT SLUŽB KOMISIJE Poročilo o stanju pravne države za leto 2021























Poglavje o stanju pravne države na Irskem Spremni dokument K SPOROČILU KOMISIJE EVROPSKEMU PARLAMENTU, SVETU, EVROPSKEMU EKONOMSKO-SOCIALNEMU ODBORU IN ODBORU REGIJ Poročilo o stanju pravne države za leto 2021





Stanje pravne države v Evropski uniji {COM(2021) 700 final} - {SWD(2021) 701 final} - {SWD(2021) 702 final} - {SWD(2021) 703 final} - {SWD(2021) 704 final} - {SWD(2021) 705 final} - {SWD(2021) 706 final} - {SWD(2021) 707 final} - {SWD(2021) 708 final} - {SWD(2021) 709 final} - {SWD(2021) 710 final} - {SWD(2021) 711 final} - {SWD(2021) 712 final} - {SWD(2021) 713 final} - {SWD(2021) 714 final} - {SWD(2021) 716 final} - {SWD(2021) 717 final} - {SWD(2021) 718 final} - {SWD(2021) 719 final} - {SWD(2021) 720 final} - {SWD(2021) 721 final} - {SWD(2021) 722 final} - {SWD(2021) 723 final} - {SWD(2021) 724 final} - {SWD(2021) 725 final} - {SWD(2021) 726 final} - {SWD(2021) 727 final}



Povzetek V irskem pravosodnem sistemu, za katerega je značilna visoka stopnja zaznane neodvisnosti, prihaja do pomembnih dosežkov. Cilj novega osnutka zakona je reforma sistema za imenovanje in napredovanje sodnikov, s čimer bi bili odpravljeni nekateri predhodni pomisleki. Kljub temu bi reforma vladi še naprej dopuščala široko diskrecijsko pravico, saj ne predvideva razvrstitve kandidatov in seznam za vlado ni obvezujoč, čeprav mora vlada svoje odločitve objaviti. Pomembno je, da reforma zagotavlja neodvisnost sodstva ob upoštevanju evropskih standardov. Vzpostavlja se disciplinska ureditev za izboljšanje odgovornosti sodnikov, odbor za ravnanje sodnega osebja pa pripravlja osnutek smernic o ravnanju in etiki ter pritožbeni postopek. V skladu z ustavo dokončna odločitev o razrešitvi sodnikov, ki je predvidena le v primeru neprimernega ravnanja ali nezmožnosti, ostaja v pristojnosti parlamenta, kar bi lahko vzbudilo pomisleke glede politizacije postopka. Nedavno ustanovljeni sodni svet še naprej pripravlja več smernic. V teku so razprave o omejitvi pravnih stroškov in izboljšanju sistema pravne pomoči, kar bi lahko izboljšalo dostop do pravnega varstva. Sprejemajo se ukrepi za reševanje izzivov v zvezi z digitalizacijo, majhnim številom sodnikov na prebivalca in trajanjem postopkov. Irska temeljito pregleduje svoje strukture za boj proti korupciji in goljufijam ter strategije za preprečevanje, preiskovanje in razsojanje v primerih gospodarskega kriminala in korupcije. Vlada se je zavezala, da bo uvedla nove strukture za boj proti korupciji in goljufijam, predlagala novo zakonodajo, ki bo omogočala predhodne sodne obravnave, ter spremenila zakon o kazenskem pravosodju (kazniva dejanja korupcije) iz leta 2018. Ključni izzivi v zvezi z zmogljivostjo Irske za odvračanje od korupcije in njeno kaznovanje so še vedno prisotni zaradi omejenih virov in institucionalne razdrobljenosti. Preprečevanje korupcije in spodbujanje ukrepov za integriteto se izvajata, vendar izzivi pri izvrševanju še vedno ostajajo, zlasti v zvezi s prijavo premoženjskega stanja, lobiranjem in pojavom vrtljivih vrat. Izraženi so bili pomisleki, da komisija za standarde v javni upravi, ki ima vlogo nadzornega organa, ki upravlja ureditev za razkritje interesov in izdajanje potrdil o plačanih davčnih obveznostih javnih funkcionarjev, morda nima ustreznih virov. Za reševanje tega vprašanja je v načrtu izvedba pregleda zmogljivosti. Pričakuje se, da bo medijski regulator (irski organ za radiodifuzijo) deležen temeljite reorganizacije v okviru novega osnutka zakona o spletni varnosti in ureditvi medijev, ki je namenjen prenosu revidirane direktive o avdiovizualnih medijskih storitvah. Novi osnutek zakona naj bi bil sprejet do konca leta 2021. Med nedavne napredke na področju povečanja preglednosti v sektorju spada tudi vzpostavitev zbirke podatkov o lastništvu medijev, ki naj bi se redno posodabljala. Pričakuje se, da bodo spremembe zakona o obrekovanju, ki naj bi bile sprejete v prihodnjih mesecih, pozitivno vplivale na delo novinarjev. Vlada je vzpostavila svetovalno komisijo za prihodnost medijev, da bi začela dialog o novih ukrepih politike in morebitnih dolgoročnih ukrepih v podporo sektorju. Kar zadeva sistem zavor in ravnovesij, se je redni zakonodajni postopek še naprej uporabljal za sprejemanje zakonodaje za zajezitev pandemije COVID-19, vendar je bila izražena zaskrbljenost glede omejenega parlamentarnega nadzora nad ukrepi ministrov. Čeprav ima Irska dobro razvit zakonodajni postopek, so se v zadnjem času večkrat uporabile možnosti za skrajšanje razprave v parlamentu. Irska komisija za človekove pravice in enakost še naprej uspešno opravlja svoje delo in je bila junija 2021 znova akreditirana. Na Irskem je civilna družba živahna in raznolika, vendar omejitve financiranja nevladnih organizacij še naprej vzbujajo določeno mero zaskrbljenosti. Ti pomisleki naj bi bili odpravljeni v okviru tekoče volilne reforme. I.Pravosodni sistem Irski pravosodni sistem sodi med anglosaške pravne sisteme ter se deli na civilno in kazensko vejo. Sodni sistem sestavljajo najvišje prizivno sodišče (vrhovno sodišče), pritožbeno sodišče in prvostopenjska sodišča, ki vključujejo višje sodišče s splošno pristojnostjo v vseh kazenskih in civilnih zadevah ter sodišča z omejeno pristojnostjo: okrožna in okrajna sodišča, ki delujejo na regionalni ravni. Posebni kazenski sodišči sta sodišči brez porote in obravnavata kazenske zadeve v zvezi s paravojaškim, subverzivnim in organiziranim kriminalom. Poleg tega več specializiranih sodišč deluje na različnih področjih, vključno z delovnimi spori. Leta 2019 je bil ustanovljen sodni svet. Sodnike po nasvetu vlade imenuje irski predsednik. Naloga svetovalnega odbora za imenovanje sodnikov je izbira primernih kandidatov za imenovanje. Tožilstvo ni del sodne veje oblasti. Državni pravobranilec vladi svetuje o pravnih zadevah. Pravni poklic vključuje dve vrsti pravnikov: pravne svetovalce (solicitors), ki jih zastopa pravniško združenje, ter odvetnike (barristers), ki jih zastopa odvetniška zbornica Irske. Regulativni organ za pravne storitve, ki je neodvisen organ, ustanovljen leta 2016, je irski državni regulativni organ za obe veji pravnega poklica. Neodvisnost Stopnja zaznane neodvisnosti sodišč in sodnikov med širšo javnostjo in podjetji ostaja visoka. 73 % prebivalstva in 77 % podjetij neodvisnost sodišč in sodnikov ocenjuje kot dokaj ali zelo dobro. Ta visoka stopnja zaznane neodvisnosti sodstva je stabilna od leta 2016. Nedavno ustanovljeni sodni svet si še naprej prizadeva za izdajo več smernic, med drugim tudi z izvajanjem raziskav in pripravo osnutkov. Začel se je sodoben program izobraževanja in usposabljanja sodnikov, tudi zaradi imenovanja sodnika na mesto direktorja pravosodnih študij. Skupina držav proti korupciji (GRECO) pri Svetu Evrope je pozdravila ustanovitev sodnega sveta v skladu s svojimi prejšnjimi priporočili. Sodni svet izvaja raziskave, da bi usmerjal pripravo smernic o izrekanju kazni. Svet je marca 2021 sprejel smernice na področju osebnih poškodb, v katerih so določene splošne smernice za dodelitev ali oceno višine odškodnin v zahtevkih v zvezi z osebnimi poškodbami, veljati pa so začele aprila 2021, ko je začela veljati tudi zakonodaja. Pri izvajanju teh smernic je treba ustrezno upoštevati načelo spoštovanja neodvisnosti sodstva. V pripravi je nov osnutek zakona o imenovanju in napredovanju sodnikov. Po tem, ko je osnutek zakona iz leta 2017 o imenovanjih sodnikov prenehal veljati ob koncu prejšnjega parlamentarnega obdobja, je nova vlada decembra 2020 predstavila novo splošno shemo. Osnutek zakona naj bi bil parlamentu predložen v tretjem četrtletju leta 2021. Sestava predvidene komisije za imenovanje sodnikov se je spremenila. Nova splošna shema predvideva ustanovitev komisije za imenovanje sodnikov, sestavljene iz devetih članov, ki bo nadomestila sedanji svetovalni odbor za imenovanje sodnikov. Komisija bo vključevala predsednika vrhovnega sodišča (v vlogi predsednika), dva sodnika, ki ju imenuje sodni svet (sodnik, ki je opravljal poklic pravnega svetovalca, in sodnik, ki je opravljal poklic odvetnika), enega predsednika sodišča (predsednik sodišča, za katerega komisija predlaga osebe za imenovanje) in štiri nepoklicne člane (od tega tri člane izbere državna služba za imenovanje na javnem razpisu, enega pa imenuje irska komisija za človekove pravice in enakost). Državni pravobranilec bo član komisije po uradni dolžnosti, brez glasovalne pravice. Sestava predvidene komisije ne zagotavlja nedvoumne večine sodnikov, ki jih izberejo njihovi strokovni kolegi, kljub temu pa upošteva nekatere pomisleke v zvezi s prejšnjimi načrti, po katerih naj bi večino sestavljali nepoklicni člani, predsednik pa ne bi prihajal iz sodniških vrst. Članstvo državnega pravobranilca, ki je tudi glavni pravni svetovalec vlade in se udeležuje sestankov kabineta, čeprav brez glasovalne pravice, bi lahko vzbudilo pomisleke glede neodvisnosti komisije od vlade, o čemer poročata komisija za človekove pravice in enakost ter pravniško združenje. V splošni shemi je predviden tudi svetovalni odbor za višja pravosodna imenovanja, ki priporoči osebe za imenovanje na položaj predsednika vrhovnega sodišča, predsednika pritožbenega sodišča in predsednika višjega sodišča. Ta odbor bodo sestavljali predsednik vrhovnega sodišča, en nepoklicni član in državni pravobranilec. Tako bi imel državni pravobranilec pomembno vlogo pri imenovanju najvišjih položajev v sodstvu, kar bi lahko dodatno vzbujalo pomisleke glede neodvisnosti. Pomembno je, da končna reforma zagotavlja neodvisnost sodstva v skladu s pravom EU in ob upoštevanju evropskih standardov ter da se izvede s temeljitim posvetovanjem z zadevnimi deležniki in Beneško komisijo. V skladu s priporočili Sveta Evrope bi moralo biti zlasti takšno neodvisno telo za imenovanje v znatnem delu sestavljeno iz članov sodstva in pooblaščeno za pripravo priporočil ali izražanje mnenj, ki jih v praksi upošteva ustrezen organ za imenovanje. Predvideni postopek imenovanja sodnikov in napredovanj vzbuja pomisleke. V sedanjem sistemu za imenovanje novih sodnikov svetovalni odbor za imenovanje sodnikov ministru za pravosodje priporoči najmanj sedem kandidatov za vsako prosto delovno mesto. Kandidati z ožjega seznama niso razvrščeni po prednostnem vrstnem redu, vlada pa ni obvezana izbrati kandidata s seznama. Napredovanje sodnikov je v pristojnosti predsednika Irske na podlagi predloga vlade in ni vezano na postopek, ki ga vodi svetovalni odbor za imenovanje sodnikov. Pomisleki so bili izraženi glede obsežne diskrecijske pravice, ki jo ima izvršilna veja oblasti v trenutnem sistemu. Splošna shema določa, da morajo biti vsa imenovanja in napredovanja sodnikov predmet predvidenega novega postopka, kar lahko okrepi neodvisnost sodstva. Splošna shema predvideva, da bi komisija vladi predstavila pet nerazvrščenih kandidatov, s čimer bi bila bolje omejena diskrecijska pravica vlade v primerjavi s sedanjim sistemom, ki predvideva seznam sedmih kandidatov. V osnutku zakona iz leta 2017 pa je predlagana še večja omejitev, in sicer seznam samo treh razvrščenih kandidatov. Število kandidatov, ki jih je treba predlagati, in njihova nerazvrščenost, saj je nova splošna shema ne predvideva, dajeta vladi široko diskrecijsko pravico v zvezi z imenovanjem sodnikov, kar je sprožilo kritike. Ta diskrecijska pravica pa je še dodatno okrepljena, ker ima vlada možnost, da izbere kandidata, ki ni na seznamu komisije, ne da bi morala pri tem podati obrazložitev. Vlada meni, da to diskrecijsko pravico zahtevajo ustavne določbe, ki določajo, da sodnike imenuje predsednik. Pomembno je, da reforma upošteva priporočila Sveta Evrope v zvezi s potrebo po tem, da izvršilna oblast v praksi upošteva priporočila neodvisnih organov. Prizadevanja za vzpostavitev disciplinske ureditve za sodnike še naprej potekajo, parlament pa je še vedno pristojen za razreševanje sodnikov. Odbor sodnega sveta za ravnanje sodnega osebja, ki je bil ustanovljen leta 2020 za obravnavanje pritožb v zvezi s kršitvami pri opravljanju sodniških dolžnosti, pripravlja smernice o sodniškem ravnanju, postopke za neformalno reševanje pritožb ter smernice za dopustnost in delovanje sistema pritožb. Pritožbeni postopek bi moral biti pripravljen za uporabo do poletja leta 2022. Kljub napredku na tem področju trenutno pomanjkanje formalnih disciplinskih postopkov za sodnike vzbuja pomisleke, tudi v civilni družbi. Zato bi lahko smernice in postopki v pripravi privedli do izboljšanja odgovornosti sodnikov; pri čemer pa je pomembno, da te smernice in postopki ohranjajo neodvisnost sodstva v skladu s pravom EU in ob upoštevanju priporočil Sveta Evrope. Kljub temu pa parlament ostaja pristojen za odločanje o razrešitvi sodnikov in ohranja določeno raven proste presoje, kar bi lahko vzbudilo pomisleke o politizaciji procesa, čeprav se to še ni zgodilo. Kakovost Število sodnikov ostaja nizko, sredstva, ki so na voljo za usposabljanje sodnikov, pa se zdijo omejena. Število sodnikov na prebivalca ostaja najmanjše v EU, kar bi lahko vplivalo tudi na učinkovitost irskega pravosodnega sistema. Čeprav se je vlada zavezala, da bo proučila potrebe glede števila in vrst sodnikov, ki so potrebni, da se zagotovi učinkovito izvajanje sodne oblasti v naslednjih petih letih, bi se lahko s takojšnjimi ukrepi odpravili pomisleki, ki so jih izrazili tudi deležniki. Proračun za pravosodni sistem na prebivalca se je v zadnjih letih stalno povečeval in je med najvišjimi v EU, medtem ko je proračun, izražen v odstotkih BDP, stagniral in ostal pod povprečjem EU. Kar zadeva izobraževanje v pravosodju, je bil leta 2020 imenovan direktor pravosodnih študij s krajšim delovnim časom (ki je tudi aktiven sodnik). Programa usposabljanja ni bilo mogoče razširiti, je pa bil nedavno dosežen napredek pri zagotavljanju upravne podpore, ki je potrebna za lažje razvijanje programa. Leta 2021 je bila izvedena raziskava o potrebah po usposabljanju v pravosodju. Razmislek o stroških pravdnih postopkov in sistemu pravne pomoči se nadaljuje in bi lahko privedel do izboljšanja dostopa do pravnega varstva. Pregled delovanja civilnega pravosodja je bil objavljen oktobra 2020 in vsebuje priporočila za izboljšanje dostopa do pravnega varstva v civilnih zadevah, spodbujanje zgodnjega reševanja sporov, zmanjšanje stroškov pravdnih postopkov, oblikovanje bolj odzivnega in sorazmernega sistema ter zagotavljanje boljših rezultatov za uporabnike sodnih storitev. V pregledu je bila priporočena priprava nezavezujočih smernic o pravnih stroških. Vlada je začela z oceno tega predloga, vključno s tem, ali bi bilo treba pravne stroške določiti na zavezujoč način. Pričakuje se, da bodo priporočila v zvezi s tem na voljo do konca leta 2021. Poleg tega se je vlada zavezala, da bo letos začela s pregledom sistema pravne pomoči v civilnih zadevah. Te pobude bi lahko pomagale odpraviti pomisleke v zvezi z dostopom do pravnega varstva in zlasti s sistemom pravne pomoči v civilnih zadevah. Kar zadeva pravno pomoč v kazenskih zadevah, namerava vlada prenesti upravljanje programa na odbor za pravno pomoč. Čeprav program pravne pomoči v kazenskih zadevah na splošno velja za dobro delujočega, je odvetniška zbornica Irske izrazila pomisleke glede nizkega plačila odvetnikov v okviru programa. Zdi se, da sta okrepitev sistemov pravne pomoči in omejitev pravnih stroškov pomembna za izboljšanje dostopa do pravnega varstva. Poleg tega bi bilo mogoče nadalje izboljšati pospeševanje in spodbujanje uporabe načinov alternativnega reševanja sporov. Regulativni organ za pravne storitve sprejema nadaljnje ukrepe za odpravo preostalih ovir na trgu pravnih storitev. Organ predvideva uvedbo novega okvira za pravna partnerstva (ki lahko vključujejo partnerstva izključno odvetnikov ali odvetnikov in pravnih svetovalcev) do konca leta 2021. Poleg tega namerava organ po uvedbi pravnih partnerstev znova obravnavati uvedbo multidisciplinarnih pisarn (ki vključujejo pravno stroko in druge poklice, npr. arhitekte, računovodje). Leta 2020 je organ objavil poročilo, ki obravnava vprašanje, ali bi bilo treba združiti poklica pravnega svetovalca in odvetnika. V poročilu je bilo ugotovljeno, da ni nobenih dokazov, na podlagi katerih bi organ priporočil združitev poklicev; kljub temu se je organ zavezal, da bo to vprašanje znova obravnaval, ko bodo uveljavljene druge reforme, določene z zakonom. Organ je objavil tudi poročilo o izobraževanju in usposabljanju delavcev v pravni stroki, v katerem je priporočil reformo opredelitve kompetenc in standardov, ki so potrebni za opravljanje poklica pravnega svetovalca ali odvetnika. Priporočil je tudi, da se vzpostavi pravni okvir za akreditacijo obstoječih ponudnikov izobraževanja in usposabljanja delavcev v pravni stroki ter omogoči, da novi ponudniki dobijo akreditacijo za izvajanje strokovnega usposabljanja za pravne svetovalce in odvetnike. Organ trenutno sodeluje z ministrstvom za pravosodje pri izvajanju teh priporočil. Poleg tega organ izvaja raziskovalni projekt o morebitnih ovirah na začetku poklicne poti odvetnikov in pravnih svetovalcev, ki naj bi bil objavljen do konca leta 2021. Organ je leta 2020 z objavo novih predpisov prevzel področje urejanja oglaševanja s strani delavcev v pravni stroki. Pomembno bi bilo, da bi organ izvedel oceno o tem, ali in kako so sprejeti ukrepi prispevali k omejitvi pravnih stroškov in izboljšanju dostopa do pravnega varstva. Prizadevanja za odpravo obstoječih vrzeli na področju digitalizacije pravosodnega sistema še naprej potekajo. Sodna služba je izdala dolgoročno strategijo, ki bo zagotavljala boljšo podporo dostopu do pravnega varstva. Med prednostne naloge programa za posodobitev spadata sistem za elektronsko vodenje zadev in vzpostavitev infrastrukture za elektronska sodišča. Med pandemijo COVID-19 je program virtualne sodne dvorane od marca 2020 omogočil več kot 2 200 virtualnih sodnih obravnav. Sodišča na daljavo še naprej delujejo v vseh jurisdikcijah, obsežno na vrhovnem, pritožbenem in višjem sodišču, prav tako naj bi naprej delovala tudi v prihodnosti. Kljub ukrepom iz leta 2020, ki omogočajo pogostejše izvajanje obravnav na daljavo v civilnih zadevah in pri pritožbah v kazenskih zadevah, je Irska pod povprečjem EU v zvezi s postopkovnimi pravili, ki omogočajo uporabo digitalne tehnologije na sodiščih v civilnih/gospodarskih, upravnih in kazenskih zadevah. Irska je pod povprečjem tudi na področju uporabe digitalne tehnologije na sodiščih in v tožilstvu, elektronskih komunikacijskih orodij na sodiščih, digitalnih rešitev za vodenje in spremljanje sodnih postopkov v kazenskih zadevah ter spletnega dostopa širše javnosti do objavljenih sodb. Zato je potrebna nadaljnja digitalizacija irskega pravosodnega sistema, da bi odpravili obstoječe vrzeli in omogočili zbiranje podatkov o trajanju postopkov v skladu z metodologijo komisije Sveta Evrope za učinkovitost pravosodja (CEPEJ).

Vlada je napovedala pregled delovanja posebnih kazenskih sodišč. Združeni narodi in civilna družba že dolgo pozivajo k razmisleku o ukinitvi posebnega kazenskega sodišča, ki je bilo ustanovljeno leta 1972 za obravnavanje primerov terorizma in organiziranega kriminala, ali k okrepitvi postopka sodišča, da se zagotovi spoštovanje pravice do poštenega sojenja. Vlada je februarja 2021 imenovala skupino, ki bo pregledala zakone o kaznivih dejanjih zoper državo. Med pristojnosti skupine za pregled spada delovanje posebnega kazenskega sodišča. Učinkovitost Izzivi glede dolgotrajnosti postopkov so se poslabšali. Povprečni postopek na višjem sodišču je v letu 2019 trajal 785 dni, kar pomeni približno 35-dnevno podaljšanje v primerjavi z letom 2018. Zlasti se je podaljšalo trajanje gospodarskih postopkov, in sicer za približno 220 dni v obdobju 2018–2019. Nasprotno pa se je trajanje postopkov na okrožnih in okrajnih sodiščih v letu 2019 v primerjavi z letom 2018 zmanjšalo, potem ko se je leto prej povečalo. Trajanje postopkov na pritožbenem sodišču se je med letoma 2019 (1 220 dni) in 2018 (1 101 dan) podaljšalo za približno 110 dni. V obdobju 2018–2019 se je trajanje kazenskih postopkov na okrožnih sodiščih podaljšalo za približno 120 dni, na osrednjem kazenskem sodišču pa za približno 100 dni. V pregledu delovanja civilnega pravosodja (glej Review of the Administration of Civil Justice) so podana priporočila za zmanjšanje zamud v postopkih in skrajšanje njihovega trajanja. Osnutek zakona o kazenskem postopku, ki predvideva uvedbo predhodnih obravnav, ki bi lahko omogočile hitrejši in učinkovitejši sodni postopek za nekatera kazniva dejanja, je bil sprejet 24. maja 2021. Vlada namerava do konca leta 2021 predlagati sistem nadomestil za primere predolgih sodnih postopkov. To zahteva sodba Evropskega sodišča za človekove pravice, katere izvajanje je še vedno pod okrepljenim nadzorom Odbora ministrov Sveta Evrope. II.Protikorupcijski okvir Na Irskem je za preiskovanje korupcije odgovorna nacionalna policija in varnostna služba An Garda Síochána. Specializirana protikorupcijska enota, ki deluje v okviru nacionalnega urada policije za gospodarski kriminal, je izključno pristojna za preiskovanje čezmejnega podkupovanja ter preiskovanje primerov domačega podkupovanja in korupcije državnega pomena. Protikorupcijska enota deluje kot center odličnosti za preiskovanje, preprečevanje ter onemogočanje podkupovanja in korupcije. Policija opravlja kazenske preiskave v boju proti korupciji. Novembra 2020 je začela delovati nova enota, ki se ukvarja s preiskovanjem korupcije znotraj policije. Nedavno je bil razvit nov sistem za vodenje preiskav (IMS), ki ga trenutno preizkuša nacionalna policija in varnostna služba. Komisija za standarde v javni upravi (SIPO) je odgovorna za izvrševanje volilnih zakonov, zakonov o etiki in zakona o ureditvi lobiranja iz leta 2015. Strokovnjaki in vodstveni delavci podjetij menijo, da je stopnja korupcije v javnem sektorju še vedno razmeroma nizka. Na indeksu zaznave korupcije, ki ga objavlja organizacija Transparency International, je Irska za leto 2020 prejela oceno 72/100, s čimer se uvršča na 7. mesto v Evropski uniji in 20. mesto na svetu. Ta zaznava je bila v zadnjih petih letih razmeroma stabilna . Po opravljenem celovitem pregledu vlada načrtuje spremembe kazenskopravnega okvira, da bi okrepila uspešnost boja proti korupciji. Zakon o kazenskem pravosodju iz leta 2018 zagotavlja enotno prečiščeno zakonodajo. Z zakonom iz leta 2018 se je posodobil in prečistil zakon o podkupovanju in korupciji, tako je opustitev prijave kaznivega dejanja podkupovanja in korupcije policije zdaj kaznivo dejanje. Kazniva dejanja korupcije imajo v skladu z zakonom tudi ekstrateritorialni učinek, če se dokaže, da bi bil del zadevnega ravnanja, storjenega zunaj Irske, obravnavan kot kaznivo dejanje, če bi se zgodilo na Irskem. Kot je bilo poročano lani, je bila izvedena poglobljena ocena uspešnosti organov v boju proti gospodarskemu kriminalu in korupciji. Tako imenovani „Hamiltonov pregled“ (Hamilton review) je bil objavljen decembra 2020. Ministrstvo za pravosodje je na podlagi te ocene opredelilo prednostne naloge, ki jih je mogoče izvesti kratkoročno, na primer sprejetje osnutka zakona o kazenskem postopku, ki čaka na uzakonitev v sedanjem zakonodajnem programu. Med prednostne naloge spadata tudi krepitev zakonodaje na področju etike v javnem sektorju in sprememba zakonodaje za obravnavo primerov morebitnih kršitev nekdanjih poslancev obeh domov parlamenta (Oireachtas), ki so morda kršili svoje obveznosti iz zakonov o etiki. Naloge vključujejo tudi spremembo kazenskopravne zakonodaje, da se vzpostavijo samostojni nalogi za preiskavo, ki bodo policiji omogočili, da zahteva gesla za elektronske naprave, ki so v lasti ali pa pod nadzorom osebe, za katero je bil odrejen nalog za prijetje. Irska trenutno pregleduje svoj nacionalni protikorupcijski sistem. Eno glavnih priporočil iz Hamiltonovega pregleda je ustanovitev stalnega medsektorskega svetovalnega sveta, ki bo usklajeval in izvajal celostni pristop h gospodarskemu kriminalu in korupciji. Zaradi pomanjkanja nacionalne strategije za boj proti gospodarskemu kriminalu in korupciji ter številnih organov s protikorupcijskimi pristojnostmi je v Hamiltonovem pregledu priporočen tudi razvoj večletne strategije in spremljajočega akcijskega načrta. Pristojnosti in odgovornosti za protikorupcijske politike ter za odkrivanje, preiskovanje in pregon korupcije so razdeljene med različne specializirane organe kazenskega pregona. Za preiskovanje vseh kaznivih dejanj korupcije, vključno s čezmejnim podkupovanjem, je pristojen nacionalni urad policije za gospodarski kriminal (GNECB), zlasti pa njegova specializirana protikorupcijska enota. Čeprav so bili policiji nedavno dodeljeni znatni viri, pa se viri za urad generalnega državnega tožilca niso sorazmerno povečali, kljub temu da povečanje virov za druge dele sistema (policijo, sodišča, sodnike) vpliva na delovno obremenitev urada generalnega državnega tožilca, saj večje število policistov, odkritih primerov in preiskav pomeni več kazenskih spisov za urad.Nova protikorupcijska enota v okviru policije, ki se ukvarja z notranjimi preiskavami korupcije, je že začela delovati. Urad generalnega državnega tožilca se ukvarja izključno s pregonom kaznivih dejanj, ki jih posredujejo preiskovalni organi, in ne opravlja nalog preprečevanja. V uradu deluje posebna enota za gospodarski kriminal, ki je v neposrednem stiku s protikorupcijsko enoto v zvezi z zadevnimi primeri korupcije. Policija je članica pobude organizacije Transparency International Ireland z „Integriteta na delu“ in si prizadeva za podpiranje spodbudnega delovnega okolja za poročanje o morebitnih nepravilnostih. Protikorupcijska enota pri nacionalnem uradu policije za gospodarski kriminal je vzpostavila brezplačno zaupno telefonsko linijo za prijavo podkupovanja in korupcije. Omejeni viri še vedno predstavljajo izziv za protikorupcijsko enoto v okviru nacionalnega urada policije za gospodarski kriminal (GNECB). V nacionalnem uradu policije za gospodarski kriminal trenutno deluje 74 preiskovalcev (od tega jih je 12 začasno premeščenih), 18 civilnih uslužbencev in tri forenzične računovodje. V protikorupcijski enoti v okviru nacionalnega urada policije za gospodarski kriminal trenutno delujejo samo tri osebe, en višji preiskovalec in dva nižja preiskovalca. Pred kratkim je bil zaključen razpis za izbor preiskovalcev za delo v nacionalnem uradu policije za gospodarski kriminal, protikorupcijska enota pa bo prejela še enega dodatnega člana. Protikorupcijska enota pri izvajanju obsežnejših operacij uporablja vire iz nacionalnega urada policije za gospodarski kriminal, prav tako pa tesno sodeluje tudi z drugimi nacionalnimi enotami. V Hamiltonovem pregledu je bilo ugotovljeno, da protikorupcijski enoti primanjkuje virov, zato so v pregledu podana priporočila, da se nacionalnemu uradu policije za gospodarski kriminal in uradu generalnega državnega tožilca zagotovijo dodatni viri. V ta namen so v priporočilih predlagani dodatni tožilci ter napoteni strokovnjak za digitalno forenziko in napoteni forenzični računovodja. Po podatkih nacionalnega urada policije za gospodarski kriminal enota trenutno izvaja devet preiskav korupcije, od tega se tri nanašajo na čezmejno podkupovanje tujih javnih uslužbencev. Pri analizi elektronskih dokazov v primerih korupcije se pojavljajo nekateri izzivi. Sistem za vodenje preiskav (IMS) je bil nedavno razvit, zdaj pa je v fazi preizkušanja. Sistem bo standardiziral vse preiskave in evidentiral vsa ukrepanja ter tako nadomestil sisteme z dokumenti v papirnati obliki, ki se trenutno uporabljajo. Po mnenju organov zbiranje elektronskih dokazov, vključno s podatki iz mobilnih telefonov, računalniškimi podatki, podatki v oblaku in podatki z družbenih omrežij, predstavlja dodaten izziv. Protikorupcijska enota trenutno nima dostopa do orodja, ki bi omogočalo uspešno in učinkovito proučevanje takšnih podatkov. Zato se za proučevanje elektronskih podatkov porabi znaten delež virov, namenjenih preiskovanju, poleg tega pa to povzroča precejšne zamude pri preiskavah. Preprečevanje korupcije in spodbujanje ukrepov za integriteto se izvajata, vendar izzivi pri izvrševanju pravil še naprej ostajajo prisotni. Splošna pravila in postopki v zvezi s prijavo premoženjskega stanja so določeni v zakonih o etiki. Vsi člani obeh domov parlamenta, državni pravobranilec in višji funkcionarji v javnem sektorju morajo komisiji za standarde v javni upravi (SIPO) predložiti interese, ki jih je treba razkriti, in dokaze o skladnosti. Komisija za standarde v javni upravi še naprej nadzoruje izvajanje zakonodaje, vendar so bili sporočeni tudi izzivi, ker interesi, ki jih je treba razkriti, ne vključujejo obveznosti (kot so hipoteka, posojila itd.), javne prijave pa zadevajo le poslance. Komisija za standarde v javni upravi ni pooblaščena za preiskovanje dejanj funkcionarjev in javnih uslužbencev, kadar so ta storjena po odhodu s funkcije. Še vedno so prisotne nekatere pomanjkljivosti v zvezi z zmogljivostjo za uvajanje pravil o lobiranju in pojavu vrtljivih vrat. Z zakonom o ureditvi lobiranja iz leta 2015 je bila uvedena zahteva po registru lobistov. Drugi obvezni pregled zakona o ureditvi lobiranja iz leta 2015 (Second Statutory Review of the Regulation of Lobbying Act 2015) je bil objavljen februarja 2020. Register, ki je spletni sistem, nadzira komisija za standarde v javni upravi. Trenutno je v register vpisanih več kot 2 100 organizacij in posameznikov. Komisija za standarde v javni upravi ima z zakonom določena nekatera izvršilna pooblastila, vključno z možnostjo izvajanja preiskav, kadar meni, da je oseba morda storila kršitev. Poleg tega je pooblaščena za izvajanje pregona v primerih določenih kaznivih dejanj, tudi v primeru, da oseba, ki lobira, ni vpisana v register. Zakon določa tudi enoletno obdobje mirovanja po prenehanju zaposlitve, v katerem nekateri javni uslužbenci ne smejo izvajati določenih lobističnih dejavnosti. Poleg zakona so omejitve po zaposlitvi obravnavane tudi v kodeksu ravnanja za funkcionarje ter kodeksu standardov in ravnanja javnih uslužbencev. Komisija za standarde v javni upravi ne more proaktivno spodbujati skladnosti s pravili ravnanja, saj ima na voljo omejene vire (ki si jih deli z uradom varuha človekovih pravic). Kar zadeva pojav vrtljivih vrat, so omejitve po zaposlitvi vključene v zakon o ureditvi lobiranja iz leta 2015, kodeks ravnanja za funkcionarje ter kodeks standardov in ravnanja javnih uslužbencev. Vendar pa komisija za standarde v javni upravi nima potrebnih pooblastil za spremljanje nepravilnosti. Usklajena pravila o nasprotju interesov še niso bila sprejeta. Vlada trenutno pregleduje zakonodajo o etiki, potem ko je potekla veljavnost osnutka zakona o standardih za javni sektor iz leta 2015, ki bi okrepil obstoječi okvir za prepoznavanje, razkrivanje in obvladovanje nasprotij interesov ter za zmanjšanje korupcijskih tveganj, zaradi razpustitve zadnjega parlamenta. V programu za vlado za leto 2020 sta bila med prednostne naloge vključena tudi preprečevanje korupcije in spodbujanje ukrepov za integriteto. Skupina držav proti korupciji (GRECO) je v zvezi s tem ugotovila, da je prenehanje veljavnosti osnutka zakona iz leta 2015 vplivalo na vzpostavitev enotnega in celovitega pravnega okvira za etično ravnanje poslancev in izboljšanje ureditve prijave premoženjskega stanja. Kar zadeva ukrepe za obvladovanje in ublažitev pandemije COVID-19, se zdi, da je javno naročanje področje z visokim tveganjem za podkupovanje in korupcijo. Protikorupcijska enota trenutno opravlja štiri preiskave, ki se nanašajo na javno naročanje, pomaga pa tudi v treh drugih zadevah. Nacionalni urad policije za gospodarski kriminal je organiziral tudi teden ozaveščanja o goljufijah, v sklopu katerega so mediji redno opozarjali na preprečevanje goljufij. Ena izmed tem, obravnavanih v tej kampanji, so bile tudi goljufije v zvezi z javnim naročanjem med pandemijo COVID-19. III.Pluralnost in svoboda medijev Na Irskem je svoboda izražanja zaščitena z ustavo, ki od države zahteva, da zagotovi varstvo temeljnih pravic, vključno s svobodo izražanja in svobodo tiska. Obsežna zakonodajna prenova zakona o medijih naj bi se zaključila leta 2021 v okviru prenosa revidirane direktive o avdiovizualnih medijskih storitvah.

Pravni okvir za neodvisnost medijskega regulatorja se pregleduje. Novi regulativni okvir, ki bo vzpostavljen s prihodnjim osnutkom zakona o spletni varnosti in ureditvi medijev, predvideva razpustitev irskega organa za radiodifuzijo (BAI) in prenos vseh njegovih funkcij na novo komisijo za medije. Komisiji za medije bodo dodeljena tudi nova pooblastila za skladnost in sankcioniranje, vključno s pooblastilom za naložitev upravnih finančnih sankcij, da bi tako nadzorovala novi okvir za spletne storitve. Komisijo za medije bo sestavljalo največ šest komisarjev, imenovanih na podlagi javnega razpisa, ki ga bo izvedla državna služba za imenovanje. Irski organ za radiodifuzijo trenutno sestavlja devet članov, od tega jih pet imenuje vlada na predlog ministra za turizem, kulturo, umetnost, irsko govoreča območja, šport in medije. Novo komisijo bo vodil izvršni predsednik z vodstveno vlogo. Splošna shema osnutka zakona predlaga, da se podpre financiranje regulativnih dejavnosti nove komisije za medije z uvedbo panožne dajatve, podobno kot velja pri sedanji shemi financiranja irskega organa za radiodifuzijo. Splošna shema potrjuje, da mora biti komisija neodvisna pri opravljanju svojih nalog. Novi pravni okvir naj bi bil sprejet do konca leta 2021. Tako kot za leto 2020 je orodje za spremljanje pluralnosti medijev Media Pluralism Monitor (MPM) tudi za leto 2021 ocenilo tveganje za neodvisnost in uspešnost irskega medijskega regulatorja kot majhno, pri čemer je bilo izpostavljeno, da obstoječa pravna jamstva uspešno zmanjšujejo obseg morebitnega zunanjega vmešavanja. Irska ima dobro uveljavljen sistem samoregulativnih organov v sektorju novičarskih medijev. Okvir temelji na dejavnostih tiskovnega sveta Irske in urada varuha za tiskane medije ter zajema (tiskane in spletne) časopise, revije in spletne publikacije, ki so včlanjeni v tiskovni svet. Glede na letno poročilo za leto 2020 je bilo lani tiskovnemu svetu Irske predloženih 346 pritožb, urad varuha za tiskane medije pa je proučil 25 pritožb. To pomeni povečanje števila vloženih pritožb v primerjavi z letom 2019, ko je bilo vloženih 252 pritožb . V letu 2021 je urad varuha za tiskane medije proučil že deset zadev. Sprejeti so bili različni ukrepi za zagotavljanje odprtih in pluralističnih radiodifuzijskih storitev na Irskem. Zbirka podatkov, ki omogoča iskanje in nudi informacije o lastništvu medijskih podjetij v irski lasti, je začela delovati 11. novembra 2020. Vsakih šest mesecev pa se bo redno posodabljala. V skladu z zakonom o varstvu konkurence in potrošnikov iz leta 2014 je minister za turizem, kulturo, umetnost, irsko govoreča območja, šport in medije pristojen za presojo vplivov, ki jih imajo spremembe lastništva (združitve) v medijskem sektorju na pluralnost medijev na Irskem. Poleg tega mora irski organ za radiodifuzijo vsaka tri leta pregledati lastništvo medijskih podjetij na Irskem, pri čemer se osredotoči zlasti na spremembe lastništva in posledice, ki jih imajo za pluralnost medijev. Prva dva pregleda sta bila opravljena leta 2015 in 2018. V okviru priprav na naslednji pregled, načrtovan v letu 2021, je irski organ za radiodifuzijo organiziral javno posvetovanje za deležnike, ki je potekalo do 30. aprila 2021. Ti ukrepi za zagotavljanje preglednosti so pomembni, če upoštevamo visoko koncentracijo v irskem medijskem sektorju, zlasti na lokalni ravni. Poročilo orodja za spremljanje pluralnosti medijev za leto 2021 navaja, da zaradi pomanjkanja podatkov ni bilo mogoče oceniti koncentracije novičarskih medijev. Vlada je sprejela nekatere ukrepe za ublažitev posledic pandemije COVID-19.Po poročanju organizacije Reporters without Borders (Novinarji brez meja) so se v letu 2020 številni regionalni časopisi znašli na robu finančnega zloma. Zaradi pandemije COVID-19 je bilo ukinjenih več brezplačnih tiskanih časopisov, nekatere radijske postaje pa so preživele samo zaradi povečanja državnih oglaševalskih sredstev za poročanje o ukrepih, povezanih s COVID-19. Poleg tega je bila državna plačilna shema za brezposelne zaradi pandemije namenjena vsem zaposlenim, vključno z novinarji, kar je pripomoglo k ublažitvi gospodarskega učinka pandemije COVID-19 na novinarje. Na voljo je bila tudi določena finančna pomoč za samostojne delavce in samozaposlene. Vlada razmišlja o prihodnosti medijskega sektorja. Irska vlada se je odločila, da začne razpravo o morebitnih dolgoročnih ukrepih v podporo medijskemu sektorju tako, da je oktobra 2020 ustanovila neodvisno komisijo za prihodnost medijev. Komisija se je v svojih razmislekih osredotočila zlasti na izzive, povezane s spreminjanjem virov prihodkov, vedenjem občinstva in novimi tehničnimi modeli uporabe medijev, s katerimi se soočajo vsi medijski akterji. Komisija je med 12. decembrom 2020 in 8. januarjem 2021 organizirala javno posvetovanje, v sklopu katerega je bilo prejetih več kot 800 pisnih predlogov od skupin deležnikov in širše javnosti. Komisija trenutno sodeluje v več tematskih dialogih, da bi do poletja 2021 lahko pripravila poročilo in priporočila. Razprave o spremembi okvira za zaščito novinarjev še potekajo. Potem ko je razglasila, da namerava spremeniti zakon o obrekovanju iz leta 2009, irska vlada trenutno zaključuje obvezen pregled. Nova shema o obrekovanju bi lahko bila predstavljena do konca leta 2021. Kot so poudarili deležniki, sedanja ureditev omogoča naložitev nesorazmerno visokih odškodnin v primerih obrekovanja, kar lahko negativno vpliva na novinarsko svobodo. Zadnje posvetovanje o pregledu irske zakonodaje o obrekovanju je potekalo v drugi polovici leta 2016 in ni privedlo do zakonodajnih sprememb. Na platformi Sveta Evrope za spodbujanje zaščite novinarstva in varnosti novinarjev je bilo leta 2020 objavljeno eno opozorilo glede Irske. To je bilo prvo opozorilo glede Irske od leta 2015. Opozorilo je bilo povezano s tožbo, ki jo je vložil politični aktivist, omenjen v članku časopisa Dublin Inquirer. Tožba se je nanašala na domnevno malomarno novinarsko ravnanje časopisa. V letu 2021 ni bilo zabeleženih nobenih opozoril. V zvezi z digitalno varnostjo novinarjev so v poročilu orodja za spremljanje pluralnosti medijev za leto 2021 znova poudarjena zakonodajna tveganja, ki izhajajo iz zakona o hrambi podatkov, zlasti ker ta ne vsebuje posebnih zaščitnih jamstev za zaščito novinarskih virov. Čeprav je irska vlada leta 2020 napovedala, da namerava spremeniti zakon o komunikacijah, ta trenutno ne spada med prednostne dokumente. IV.Druga institucionalna vprašanja, povezana s sistemom zavor in ravnovesij Irska ima dvodomni parlamentarni sistem: Parlament (Oireachtas) sestavljata spodnji dom (Dáil Éireann) in zgornji dom (Seanad Éireann). Vladni ministri in člani parlamenta imajo pravico do vložitve zakonodajnih pobud. Ustavno presojo izvaja višje sodišče, pritožbe pa se lahko vložijo na pritožbeno in vrhovno sodišče. Irska komisija za človekove pravice in enakost (IHREC) je irska državna institucija za človekove pravice in enakost. Za boj proti pandemiji COVID-19 se uporablja redni zakonodajni postopek, vendar so se pojavila nekatera vprašanja v zvezi z nadzorom parlamenta nad izrednimi ukrepi. Irska se v odzivu na pandemijo COVID-19 še naprej zanašala na redni zakonodajni postopek in večinoma sprejemala zakonske instrumente, ki jih je podpisal minister za zdravje in so bili preneseni s primarno zakonodajo. Ustrezna pooblastila v teh zakonih naj bi v skladu z določbami o časovni omejitvi veljavnosti ostala veljavna do 9. novembra 2020, razen če bodo podaljšana. S predlogom, vloženim oktobra 2020, so bila pooblastila podaljšana do 9. junija 2021, čemur je več poslancev nasprotovalo in predlagalo krajša podaljšanja. Za razpravo je bilo namenjenega malo časa, kar je sprožilo kritike. Irska komisija za človekove pravice in enakost je v svojem poročilu predlagala, da se podaljšanja skrajša, pri čemer naj se v zakonodaji določi najdaljše trajanje posameznega podaljšanja, poleg tega pa je izrazila tudi druge pomisleke. Te pomisleke so izrazile tudi organizacije civilne družbe. Zaradi splošnih volitev, ki so potekale januarja, in zamude pri imenovanju vlade med januarjem in oktobrom 2020 ni bilo nobene redne seje odborov, posebni odbor za odziv na COVID-19 pa se je sestajal med 6. majem 2020 in 30. septembrom 2020. Določbe o časovni omejitvi veljavnosti iz štirih aktov primarne zakonodaje, namenjene obravnavanju pandemije COVID-19, so bile junija 2021 podaljšane. To pomeni, da se bodo ukrepi izvajali še naprej do 9. novembra 2021 in se lahko še dodatno podaljšajo za tri mesece, za kar je potrebna resolucija obeh domov parlamenta. Od začetka pandemije so za zakonodajni postopek značilne krajše razprave v parlamentu. Pogosto so bila uporabljena postopkovna orodja za skrajšanje parlamentarne razprave in zagotovitev hitre obravnave v parlamentu, zlasti v zvezi z zakonodajo, povezano s COVID-19. To je vključevalo opustitev zahteve po pregledu osnutka besedila predloga zakona pred njegovo objavo („predzakonodajni pregled“) , uporabo predlogov za omejitev časa poslancev za skrajšanje časa, namenjenega razpravi, in predloge za zgodnji podpis, da se zagotovi hitra obravnava predloga zakona, ki ga je sprejel parlament, s strani predsednika republike. Leta 2020 so bili predlogi za omejitev časa poslancev uporabljeni pri 30 od 32 predlogov zakonov, ki so bili nato sprejeti, 19 predlogov za omejitev časa poslancev pa je bilo vloženih za skrajšanje razprave za 17 različnih osnutkov zakonodajnih aktov. Leta 2020 je bil v 18 primerih dosežen dogovor o predlogu za zgodnji podpis , kar pomeni, da lahko predsednik predlog zakona obravnava že prej kot po petih dneh. V fazi ustanavljanja novih odborov od septembra 2020 po volitvah v oba domova je bilo dogovorjeno, da se opusti zahteva po predzakonodajnem pregledu pri 17 sprejetih predlogih zakona. Leta 2020 je za 26 zakonov obravnavo v odboru izvedel odbor celotnega spodnjega doma. Organizacije civilne družbe so izrazile pomisleke glede kratkega časa, ki je namenjen posvetovanjem. Leta 2021 bo ponovno pregledana akreditacija irske komisije za človekove pravice in enakost. Novembra 2015 je Svetovna zveza nacionalnih institucij za človekove pravice pri OZN (GANHRI) komisijo akreditirala s statusom A. Februarja 2021 je irska komisija za človekove pravice in enakost objavila poročilo o izrednih pooblastilih Irske med pandemijo COVID-19. V poročilu je bilo ugotovljeno, da so bili glavni ukrepi, ki so bili doslej uvedeni za obvladovanje pandemije (predvsem omejitve gibanja in druženja doma ter obvezno nošenje mask), upravičeni z obveznostjo države, da mora varovati javno zdravje. V poročilu so navedeni tudi številni sklepi, na primer priporočilo, naj irska vlada vedno ohrani jasno razlikovanje med ukrepi, ki so pravno obvezujoči, in priporočili na področju javnega zdravja ter priporočilo, naj za vse ukrepe, sprejete v okviru odziva na pandemijo COVID-19, veljajo določbe o časovni omejitvi veljavnosti. Na Irskem je civilna družba živahna in raznolika, vendar omejitve financiranja še naprej vzbujajo določeno mero zaskrbljenosti. Poleg sklada za stabilnost za odziv na COVID-19, vrednega 45 milijonov EUR, ki ga je vlada ustanovila leta 2020, da bi zagotovila finančno injekcijo za lokalne in prostovoljne organizacije, dobrodelne ustanove ter socialna podjetja, ki opravljajo nujne storitve, je bilo za leto 2021 v sklad dodeljenih še dodatnih 10 milijonov EUR. Organizacije civilne družbe so še naprej zaskrbljene glede učinka zakonodaje o volitvah, ki prepoveduje donacije v „politične namene“ nad določenim zneskom, poleg tega prepoveduje donacije osebam brez irskega državljanstva, ki nimajo stalnega prebivališča na Irskem. Komisija za standarde v javni upravi, ki je pristojna za nadzor nad izvajanjem zakona, je prav tako pozvala k celovitemu pregledu zakona o volitvah. Pred kratkim je bila objavljena splošna shema volilne reforme, s katero bi se z zakonom ustanovila neodvisna volilna komisija. Vlada želi, da bi volilna komisija opravila celovit pregled zakona o volitvah iz leta 1997, pri čemer bi obravnavala tudi pomisleke, ki so jih izrazile organizacije civilne družbe. Priloga I: Seznam virov po abecednem redu* * Seznam prispevkov, prejetih v okviru posvetovanja za Poročilo o stanju pravne države za leto 2021, je na voljo na spletišču https://ec.europa.eu/info/policies/justice-and-fundamental-rights/upholding-rule-law/rule-law/rule-law-mechanism/2021-rule-law-report-targeted-stakeholder-consultation . Bar of Ireland (2021), Submission to the Department of Justice on the General Scheme of the Judicial Appointments Commission Bill 2020 ( https://www.lawlibrary.ie/media/lawlibrary/media/Secure/Submission-to-DOJ-with-Appendix.pdf ). Broadcasting Authority Ireland (2019), Submission to the Department of Communications, Climate Action & Environment Public Consultation on the Regulation of Harmful Content on Online Platforms and the Implementation of the Revised Audiovisual Media Service Directive ( https://www.bai.ie/en/bai-publishes-submission-on-regulation-of-harmful-online-content-implementation-of-new-audiovisual-media-services-directive/ ). Council of Europe: Committee of Ministers (2010), Recommendation CM/Rec(2010)12 of the Committee of Ministers to member states on judges: independence, efficiency and responsibilities ( https://www.coe.int/en/web/cdcj/judicial-independence-and-impartiality ). Council of Europe: Venice Commission (2010), Report on the Independence of the Judicial System Part I: The Independence of Judges adopted by the Venice Commission at its 82nd Plenary Session, (CDL-AD(2010)004-e). Council of Europe: Venice Commission (2020), Malta, Opinion on proposed legislative changes (CDL-AD(2020)006). Council of the Bar of Ireland (2021), Submission to the Department of Justice on the General Scheme of the Judicial Appointments Commission Bill 2020 ( https://www.lawlibrary.ie/News/reports-and-submissions.aspx ).

Department Justice (2020c), Review Group Report on structures and strategies to prevent, investigate and penalise economic crime and corruption ( https://www.gov.ie/en/publication/be30e-review-group-report-on-structures-and-strategies-to-prevent-investigate-and-penalise-economic-crime-and-corruption/ ). Department of Justice (2020a), Draft General Scheme of Judicial Appointments Commission Bill 2020 ( http://www.justice.ie/en/JELR/Pages/General_Scheme_of_the_Judicial_Appointments_Commission_Bill_2020 ). Department of Justice (2020b), Review Group Report on the Administration of Civil Justice – Report. Chairperson: The Hon. Mr. Justice Peter Kelly, Former President of the High Court ( http://www.justice.ie/en/JELR/Pages/Review_of_the_Administration_of_Civil_Justice_-_Review_Group_Report ). Department of Justice (2021a), Justice plan 2021 ( http://www.justice.ie/en/JELR/Department_of_Justice_Action_Plan_2021.pdf/Files/Department_of_Justice_Action_Plan_2021.pdf ). Department of Justice (2021b), Hamilton Review Group Implementation Plan ( https://www.gov.ie/en/publication/d03ff-hamilton-review-group-implementation-plan/ ). Department of Public Expenditure and Reform (2020), Second Statutory Review of the Regulation of Lobbying Act 2015 ( https://www.gov.ie/en/publication/7ef279-second-statutory-review-of-the-regulation-of-lobbying-act-2015/ ). Department of the Taoiseach (2020) Department of the Taoiseach (2021). Programme for Government: Our Shared Future ( https://www.gov.ie/en/publication/7e05d-programme-for-government-our-shared-future/ ). Direktiva 2010/13/EU o usklajevanju nekaterih zakonov in drugih predpisov držav članic o opravljanju avdiovizualnih medijskih storitev (direktiva o avdiovizualnih medijskih storitvah) glede na spreminjajoče se tržne razmere. European Commission (2019), Flash Eurobarometer 482: Businesses' attitudes towards corruption in the EU. European Commission (2020), Special Eurobarometer 502: Corruption. Evropska komisija (2020), Poročilo o stanju pravne države. Poglavje za Irsko. Evropska komisija (2021), Pregled stanja na področju pravosodja v EU. Evropsko sodišče za človekove pravice, sodba z dne 22. decembra 2009 v zadevi Parlov-Tkalčić proti Hrvaški, pritožba št. 24810/06. GRECO (2020), Fourth Evaluation Round – Evaluation Report on Ireland Corruption prevention in respect of members of parliament, judges and prosecutors.( https://rm.coe.int/fourth-evaluation-round-corruption-prevention-in-respect-of-members-of/1680a06655 ). Irish Council for Civil Liberties (2020), Untenable in a democracy: ICCL renews call for abolition of Special Criminal Court ( Untenable in a democracy: ICCL renews call for abolition of Special Criminal Court - Irish Council for Civil Liberties ). Irish Council for Civil Liberties (2021), ICCL calls for end to mandatory quarantine if rights issues not addressed, 19. april 2021 (https://www.iccl.ie/news/iccl-calls-for-end-to-mandatory-quarantine-if-rights-issues-not-addressed/). Irish Council for Civil Liberties (2021), Prispevek Irish Council for Civil Liberties za Poročilo o stanju pravne države za leto 2021. Irish Court Service (2020), Supporting Access to Justice in a modern, digital Ireland. Long-term strategic vision – 2030 ( https://iwla.ie/wp-content/uploads/2020/11/Long-Term-Strategic-Vision.pdf ). Irish Human Rights and Equality Commission (2021), Ireland’s Emergency Powers During the Covid-19 Pandemic ( https://www.ihrec.ie/documents/irelands-emergency-powers-during-the-covid-19-pandemic/ ). Irish Human Rights and Equality Commission (2021), Submission to the Minister for Justice on the General Scheme of the Judicial Appointments Commission ( https://www.ihrec.ie/documents/submission-to-the-minister-for-justice-on-the-general-scheme-of-the-judicial-appointments-commission-bill-2020/ ).

Irska vlada (2021), Prispevek Irske za Poročilo o stanju pravne države za leto 2020. Judicial Council (2021), Personal Injuries Guidelines (( https://judicialcouncil.ie/assets/uploads/documents/Personal%20Injuries%20Guidelines.pdf ). Law Society of Ireland (2021), Submission to the joint Oireachtas Committee on Justice on the General Scheme of Judicial Appointments Commission Bill 2020 ( https://www.lawsociety.ie/globalassets/documents/submissions/2021-judicial-appointments-commission-bill.pdf ). Legal Services Regulatory Authority (2020), Greater than the Sum of Its Parts? Consideration of Unification of the Solicitors’ Profession and Barristers’ Profession ( https://www.lsra.ie/lsra-publishes-reports-on-legal-practitioners-education-and-training-and-unification/ ). Legal Services Regulatory Authority (2020), LSRA takes over the regulation of advertising by legal practitioners ( LSRA takes over regulation of advertising by legal practitioners – Legal Services Regulatory Authority ). Legal Services Regulatory Authority (2020), Setting Standards: Legal Practitioner Education and Training ( https://www.lsra.ie/lsra-publishes-reports-on-legal-practitioners-education-and-training-and-unification/ ). Press Council of Ireland (2020), Annual Report 2019 of The Press Council of Ireland and Office of the Press Ombudsman ( http://www.presscouncil.ie/about-us/recent-decisions-and-news/annual-report-2019-of-the-press-council-of-ireland-and-office-of-the-press-ombudsman- ). Press Council of Ireland (2021), Submission by Press Council of Ireland and Press Ombudsman to the Future of Media Commission ( https://www.presscouncil.ie/office-of-the-press-ombudsman-164/publications-and-press-releases/press-releases-1048/submission-by-press-council-of-ireland-and-press-ombudsman-to-the-future-of-media-commission ). Reporters without Borders (Novinarji brez meja) – Irska ( https://rsf.org/en/ireland ). Sodba Sodišča Evropske unije z dne 19. novembra 2019, A. K. in drugi proti Krajowa Rada Sądownictwa, CP proti Sąd Najwyższy in DO proti Sąd Najwyższy, združene zadeve C-585/18, C-624/18 in C-625/18, ECLI:EU:C:2019:982. Sodišče Evropske unije, sodba z dne 20. aprila 2021, Repubblika proti Il-Prim Ministru, C-896/19, ECLI:EU:C:2021:311. Standards in Public Office Commission (2020), Annual Report 2019 ( https://www.sipo.ie/reports-and-publications/annual-reports/ ). Svet odvetniške zbornice Irske (2021), Prispevek sveta odvetniške zbornice Irske za Poročilo o stanju pravne države za leto 2021. Transparency International (2021), Corruption Perceptions Index 2020. UN Human Rights Committee (2014), Concluding observations on the fourth periodic report of Ireland ( http://docstore.ohchr.org/SelfServices/FilesHandler.ashx?enc=6QkG1d%2FPPRiCAqhKb7yhsieXFSudRZs%2FX1ZaMqUUOS9yIqPEMRvxx26PpQFtwrk%2BhtvbJ1frkLE%2BCPVCm6lW%2BYjfrz7jxiC9GMVvGkvu2UIuUfSqikQb9KMVoAoKkgSG) . United Nations Special Rapporteur on the rights to freedom of peaceful assembly and of association and the Special Rapporteur on the situation of human rights defenders (2020), Mandates of the Special Rapporteur on the rights to freedom of peaceful assembly and of association and the Special Rapporteur on the situation of human rights defenders ( DownLoadPublicCommunicationFile (ohchr.org) . Priloga II: Obisk Irske Deležniki, s katerimi so se službe Komisije virtualno sestale marca 2021: ·Odvetniška zbornica Irske ·Irski organ za radiodifuzijo

·Sodna služba ·Ministrstvo za pravosodje ·Urad policije za gospodarski kriminal ·Komisija varuha človekovih pravic Garda Síochána (GSOC) ·Hamiltonova komisija ·Služba parlamenta (Oireachtas) ·Irish Council for Civil Liberties ·Irska komisija za človekove pravice in enakost ·Irsko združenje malih in srednjih podjetij (ISME) ·Pravniško združenje Irske ·Regulativni organ za pravne storitve ·Nacionalni sindikat novinarjev ·Urad direktorja za izvajanje prava družb (ODCE) ·Urad generalnega državnega tožilca ·Tiskovni svet ·Predstavniki sodstva ·Komisija za standarde v javni upravi (SIPO) ·Transparency International * Komisija se je na več horizontalnih srečanjih sestala tudi z naslednjimi organizacijami:

·Amnesty International ·Center for Reproductive Rights ·CIVICUS ·Civil Liberties Union for Europe ·Civil Society Europe ·Conference of European Churches ·EuroCommerce ·European Center for Not-for-Profit Law ·European Centre for Press and Media Freedom ·European Civic Forum ·European Federation of Journalists ·European Partnership for Democracy ·European Youth Forum ·Front Line Defenders ·Human Rights House Foundation ·Human Rights Watch ·ILGA-Europe ·International Commission of Jurists ·International Federation for Human Rights ·International Planned Parenthood Federation European Network (IPPF EN)